
TELŠIŲ RAJONO SAVIVALDYBĖS 

MERAS


	POTVARKIS

	dėl TELŠIŲ RAJONO SAVIVALDYBĖS TERITORIJOJE GYVENANČIŲ VAIKŲ IR MOKINIŲ PAMOKŲ LANKOMUMO APSKAITOS BEI MOKYKLOS NELANKYMO PREVENCIJOS TVARKOS APRAŠO PATVIRTINIMO      


	2023 m. rugsėjo 18 d. Nr. M1-358
Telšiai

	

	


Vadovaudamasis Lietuvos Respublikos vietos savivaldos įstatymo 3 straipsnio 3 dalimi, 7 straipsnio 6  punktu ir 25 straipsnio 5 dalimi:
1. Tvirtinu Telšių rajono savivaldybės teritorijoje gyvenančių vaikų ir mokinių pamokų lankomumo apskaitos bei mokyklos nelankymo prevencijos tvarkos aprašą (pridedama).
2. Pripažįstu netekusiu galios Telšių rajono savivaldybės administracijos direktoriaus 2019 m. lapkričio 14 d. įsakymą Nr. A1-1859 „Dėl Telšių rajono savivaldybės teritorijoje gyvenančių vaikų ir mokinių pamokų lankomumo apskaitos bei mokyklos nelankymo prevencijos tvarkos aprašo patvirtinimo“.      

potvarkiu Nr. M1-358
TELŠIŲ RAJONO SAVIVALDYBĖS TERITORIJOJE GYVENANČIŲ VAIKŲ IR MOKINIŲ PAMOKŲ LANKOMUMO APSKAITOS BEI MOKYKLOS NELANKYMO PREVENCIJOS TVARKOS APRAŠAS

 I SKYRIUS

 BENDROSIOS NUOSTATOS
1. Telšių rajono savivaldybės teritorijoje gyvenančių vaikų ir mokinių pamokų lankomumo apskaitos bei mokyklos nelankymo prevencijos tvarkos aprašas (toliau – Tvarkos aprašas) nustato pamokų lankomumo bei savivaldybės teritorijoje gyvenančių vaikų apskaitos organizavimą ir tvarkymą siekiant užtikrinti, kad visi vaikai iki 16 metų mokytųsi pagal privalomojo švietimo programas.
2. Vaikai, kurie mokosi Lietuvos Respublikos teritorijoje esančiose mokyklose, vykdančiose ikimokyklinio, priešmokyklinio, pradinio, pagrindinio, vidurinio ugdymo programas, yra įrašomi į apskaitą Mokinių registre pagal Mokinių registro nuostatus.

3. Tvarkos apraše vartojamos sąvokos:

3.1. privalomasis švietimas – ugdymas pagal priešmokyklinio, pradinio, pagrindinio ugdymo programas yra privalomas iki 16 metų visiems Lietuvos Respublikos piliečiams, gyvenantiems Lietuvos Respublikoje, ir užsieniečiams, turintiems teisę nuolat ar laikinai gyventi Lietuvos Respublikoje. 

3.2. Nesimokantis vaikas – vaikas iki 16 metų, kurio deklaruota gyvenamoji vieta yra Telšių rajono savivaldybės (toliau – Savivaldybė) teritorijoje, bet jis nėra įrašytas į Mokinių registro apskaitą.
3.3. Mokyklos nelankantis vaikas – vaikas, kurio deklaruota ar faktinė gyvenamoji vieta yra Savivaldybės teritorijoje, kuris yra įregistruotas Mokinių registre, tačiau per mėnesį be pateisinamos priežasties praleido daugiau kaip pusę pamokų ar ugdymui skirtų valandų pagal privalomojo švietimo programas.
3.4. Mokykla – Savivaldybės teritorijoje veikianti ugdymo įstaiga, įgyvendinanti ikimokyklinio, priešmokyklinio, pradinio, pagrindinio ugdymo programas.
3.5. NEMIS – Nesimokančių vaikų ir Mokyklos nelankančių mokinių / vaikų informacinė sistema. NEMIS duomenų bazėse „Nelankantys“ ir „Nesimokantys“ kaupiami ir tvarkomi registrų ir informacinių sistemų bei juridinių asmenų teikiami duomenys.

4. Savivaldybės administracijos Švietimo ir sporto skyrius užtikrina, kad visi Savivaldybės teritorijoje gyvenantys vaikai galėtų mokytis pagal privalomojo švietimo programas, organizuoja ir tvarko Mokyklos nelankančių mokinių ir Nesimokančių vaikų (toliau – NEMIS) apskaitą.

5. Šis Tvarkos aprašas yra parengtas vadovaujantis Lietuvos Respublikos švietimo įstatymu, Vaiko minimalios ir vidutinės priežiūros įstatymu, Lietuvos Respublikos Vyriausybės 2012 m. balandžio 25 d. nutarimu Nr. 466 „Dėl Lietuvos Respublikos Vyriausybės 1997 m. rugpjūčio 4 d. nutarimo Nr. 889 „Dėl savivaldybės teritorijoje gyvenančių vaikų apskaitos tvarkos aprašo patvirtinimo“ pakeitimo“, Nesimokančių vaikų ir mokyklos nelankančių mokinių informacinės sistemos nuostatais, Mokinių, besimokančių pagal bendrojo ugdymo programas, mokyklos lankomumo užtikrinimo tvarkos aprašu,  patvirtintu Lietuvos Respublikos švietimo, mokslo ir sporto ministro 2023 m. rugpjūčio 29 d.  įsakymu „Dėl Mokinių, besimokančių pagal bendrojo ugdymo programas, mokyklos lankomumo užtikrinimo tvarkos aprašo patvirtinimo“.

II SKYRIUS

 MOKINIŲ PAMOKŲ LANKOMUMO APSKAITOS ORGANIZAVIMAS

6. Už mokyklos lankymą yra atsakingi mokinių tėvai (globėjai, rūpintojai) ir (ar) patys pilnamečiai mokiniai. Tėvų (globėjų, rūpintojų) ir (ar) pilnamečių mokinių atsakomybė dėl mokyklos lankymo, jų teisės ir pareigos yra nustatomos mokinių mokymo sutartyse ir Mokyklos vidaus tvarkos dokumentuose.

7. Pamokų lankomumas Mokykloje fiksuojamas kiekvieną dieną elektroniniuose dienynuose dokumentuose nustatyta tvarka.

8. Kiekviena Savivaldybės Mokykla, vadovaudamasi Mokinių, besimokančių pagal bendrojo ugdymo programas, mokyklos lankomumo užtikrinimo tvarkos aprašo,  patvirtinto Lietuvos Respublikos švietimo, mokslo ir sporto ministro 2023 m. rugpjūčio 29 d.  įsakymu Nr. V-1112 „Dėl Mokinių, besimokančių pagal bendrojo ugdymo programas, mokyklos lankomumo užtikrinimo tvarkos aprašo patvirtinimo“, (toliau – Mokinių, besimokančių pagal bendrojo ugdymo programas, mokyklos lankomumo užtikrinimo tvarkos aprašas) nuostatomis, pasitvirtina Mokyklos pamokų / ugdymo dienų lankomumo apskaitos tvarką (toliau – Mokyklos nustatyta tvarka), kurioje numato:

8.1. priežastis, kada praleistos pamokos / ugdymo dienos gali būti (tėvų, pilnamečių mokinių ir (ar) mokyklos) pateisintos;

8.2. galimą (tėvų, pilnamečių mokinių ar mokyklos) pateisinti praleistų pamokų / ugdymo dienų skaičių per mėnesį;

8.3. praleistų pamokų / ugdymo dienų pateisinimo būdus, pateisinimą patvirtinančius dokumentus, jų pateikimo terminus, tvarką;

8.4. asmenis, atsakingus Mokykloje už praleistų pamokų / ugdymo dienų apskaitą, NEMIS duomenų tvarkymą;

8.5.  pamokų lankomumo apskaitos kontrolės vykdymą;

8.6. mokinių tėvų (globėjų, rūpintojų) informavimo apie mokinių pamokų lankomumą būdus ir periodiškumą;

8.7. pagalbos mokiniui, prevencines, drausmines priemones, kurios gali būti taikomos, kai pažeidžiamos Mokyklos nustatytos tvarkos nuostatos, šių priemonių taikymo atvejus, tvarką.

9. Mokinių, besimokančių pagal bendrojo ugdymo programas, mokyklos lankomumo užtikrinimo tvarkos aprašas, šis Tvarkos aprašas ir Mokyklos nustatytos tvarkos aprašas turi būti skelbiami Mokyklos interneto svetainėje, su Mokyklos nustatytos tvarkos aprašo nuostatomis turi būti supažindinta visa Mokyklos bendruomenė (mokytojai, klasių vadovai, švietimo pagalbos specialistai, mokiniai, mokinių tėvai (globėjai, rūpintojai).

10. Mokykla vertina pamokų / ugdymo dienų lankomumo situaciją, analizuoja nelankymo priežastis, švietimo ir kitos pagalbos mokiniui priemonių veiksmingumą, vykdo mokyklos nelankymo, nusikalstamumo, žalingų įpročių, smurto ir kitų neigiamų socialinių veiksnių prevenciją, įgyvendina socialinių emocinių kompetencijų ugdymo programas, 2 kartus per mokslo metus (iki vasario 5 d. ir birželio 25 d.) teikia Savivaldybės administracijos Švietimo ir sporto skyriui apibendrintą pamokų lankomumo ataskaitą (1 priedas).

11. Jei mokinys, kuriam dėl Mokyklos nustatytos tvarkos nuostatų pažeidimų Mokyklos vaiko gerovės komisijos siūlymu buvo taikytos  švietimo pagalbos mokiniui, prevencinės, drausminės ar kitos priemonės, ir toliau be pateisinamos priežasties praleidžia pamokas, nevykdo jam paskirtų švietimo pagalbos priemonių, nevykdo Mokymo sutartyje numatyto įsipareigojimo – gerai lankyti mokyklą, Mokykla kreipiasi raštu į:
11.1. Savivaldybės merą ir tarpinstitucinio bendradarbiavimo koordinatorių dėl koordinuotai teikiamų švietimo pagalbos, socialinių ir sveikatos priežiūros paslaugų mokiniui ir jo tėvams (globėjams, rūpintojams) skyrimo;

11.2. Savivaldybės merą dėl vaiko minimalios priežiūros priemonių skyrimo, kai mokinys per kalendorinį mėnesį be pateisinamos priežasties praleido daugiau kaip pusę pamokų ar ugdymui skirtų valandų, o mokykla jau yra išnaudojusi visas švietimo pagalbos mokiniui teikimo galimybes;
11.3. Valstybinės vaiko teisių apsaugos ir įvaikinimo tarnybos prie Socialinės apsaugos ir darbo ministerijos Telšių apskrities skyrių dėl galimo vaiko teisių pažeidimo ir galimų pagalbos ir (ar) poveikio (pvz., administracinės atsakomybės taikymo) priemonių taikymo, jei Mokykla turi pagrįstos informacijos apie galimus vaiko teisių pažeidimus, vaiko teisių ir geriausių interesų neužtikrinimą bei tai pagrindžiančius faktus ir priemones, kurių buvo imtasi situacijai išsiaiškinti ir spręsti.

III SKYRIUS

NEMIS. NESIMOKANČIŲ VAIKŲ IR MOKYKLOS NELANKANČIŲ VAIKŲ APSKAITOS ORGANIZAVIMAS

12.  NEMIS, Nesimokančių vaikų ir Mokyklos nelankančių vaikų informacinės sistemos, tikslas yra informacinių technologijų priemonėmis centralizuotai valdyti duomenis ir informaciją apie Savivaldybės teritorijoje gyvenamąją vietą deklaravusius Nesimokančius vaikus bei Mokyklos nelankančius mokinius.

13. NEMIS tvarkymą Savivaldybėje organizuoja ir užtikrina Savivaldybės administracijos Švietimo ir sporto skyrius (toliau – NEMIS tvarkytojas).

14. NEMIS tvarkytojas:

14.1. organizuoja ir koordinuoja duomenų apie Nesimokančius vaikus, taip pat Mokyklos nelankančius vaikus rinkimą ir tvarkymą, vaikų faktinės gyvenamosios vietos ir jų nesimokymo, mokyklos nelankymo priežasčių nustatymą;

14.2. teikia NEMIS nesimokančių vaikų sąrašus Mokykloms pagal Mokykloms priskirtą aptarnavimo teritoriją ir seniūnijoms pagal deklaruotą vaiko gyvenamąją vietą, kurios pagal kompetenciją, bendradarbiaudamos su kitomis institucijomis, nevyriausybinėmis organizacijomis, bendruomenėmis, vaikų tėvais (globėjais, rūpintojais), surenka ir pateikia NEMIS tvarkytojui informaciją apie Nesimokančių vaikų faktinę gyvenamąją vietą ir jų nesimokymo priežastis NEMIS nuostatų nustatyta tvarka;

14.3. prireikus kreipiasi į teritorinės policijos įstaigą, Valstybinės vaiko teisių apsaugos ir įvaikinimo tarnybos prie Socialinės apsaugos ir darbo ministerijos Telšių apskrities skyrių, Telšių rajono savivaldybės administracijos Socialinės paramos ir rūpybos skyrių ar į kitų savivaldybių administracijas dėl Nesimokančio vaiko faktinės gyvenamosios vietos ir jo nesimokymo priežasčių nustatymo;

14.4. gautą informaciją apie Nesimokančius vaikus ir jų nesimokymo priežastis iki einamųjų metų vasario 1 d. įrašo į NEMIS (NEMIS nuostatų nustatyta tvarka);

14.5. pagal poreikį teikia NEMIS suformuotą ataskaitą ir (ar) kitą informaciją apie NEMIS  sąrašo vaikus Savivaldybės administracijos Vaiko gerovės komisijai ir Valstybės vaiko teisių apsaugos ir įvaikinimo tarnybos prie Socialinės apsaugos ir darbo ministerijos Telšių apskrities skyriui, Savivaldybės administracijos tarpinstitucinio bendradarbiavimo koordinatoriui. 

15. Mokykla:

15.1. gavusi NEMIS Nesimokančių vaikų pagal Mokyklai priskirtą teritoriją sąrašą, bendradarbiaudama su seniūnijomis, kitomis institucijomis, surenka bei nustatytu formatu pateikia NEMIS tvarkytojui informaciją apie šių vaikų faktinę gyvenamąją vietą ir nesimokymo priežastis (2 priedas);

15.2. paskiria asmenį, kuris Mokykloje kiekvieną mėnesį (iki kito mėnesio 5 dienos) suveda informaciją apie Mokyklos nelankančius vaikus į NEMIS modulį ,,Nelankantieji“, tvarko duomenis NEMIS nuostatų nustatyta tvarka; 

15.3. pagal poreikį teikia informaciją apie pamokų lankomumą, Mokyklos nelankančius vaikus, mokiniams taikytas švietimo pagalbos, prevencines ir kitas priemones, Mokyklos Vaiko gerovės komisijos veiklą, kitą būtiną informaciją Savivaldybės administracijos Švietimo ir sporto skyriui, Savivaldybės administracijos tarpinstitucinio bendradarbiavimo koordinatoriui, Vaiko teisių apsaugos tarnybai;

15.4. užtikrina, kad teikiama informacija apie mokykloje besimokančius ir (ar) Nesimokančius ar Mokyklos nelankančius vaikus yra teisinga.

16. Savivaldybės administracijos Švietimo ir sporto skyrius:

16.1. vykdo Mokinių, besimokančių pagal bendrojo ugdymo programas, mokyklos lankomumo užtikrinimo tvarkos aprašo įgyvendinimo priežiūrą Mokyklose;

16.2. 2 kartus per mokslo metus (vasario 5 d. ir birželio 25 d.) surenka ir išanalizuoja Mokyklų duomenis apie vaikų pamokų lankomumą, teikia siūlymus dėl priemonių lankomumui gerinti, mokymosi motyvacijai stiprinti;
16.3. tvarko NEMIS, organizuoja ir koordinuoja duomenų apie Nesimokančius vaikus, taip pat Mokyklos nelankančius vaikus rinkimą, teikimą, vaikų faktinės gyvenamosios vietos ir jų nesimokymo, mokyklos nelankymo priežasčių nustatymą;

16.4. teikia Lietuvos Respublikos švietimo, mokslo ir sporto ministerijai metines ataskaitas ,,Nesimokančių rodikliai“, ,,Vaiko minimalios ir vidutinės priežiūros priemonių bei prevencinės veiklos savivaldybėse rodikliai“.

17. Seniūnijos:

17.1. nustačiusios, kad jų teritorijoje gyvena Nesimokantis vaikas, apie tai raštu informuoja Savivaldybės Švietimo ir sporto skyrių;
17.2. bendradarbiauja su Mokyklomis, Savivaldybės Švietimo ir sporto skyriumi tikrinant NEMIS sąrašą, nustatant priežastis, dėl kurių vaikas nesimoko, nelanko mokyklos, ir kartu su Mokykla, Savivaldybės Švietimo ir sporto skyriumi numato priemones, padedančias grąžinti vaiką į mokyklą. 

18. Savivaldybės Socialinės paramos ir rūpybos skyrius, gavęs informaciją apie NEMIS sąrašo vaikus, kurių nepavyko rasti, pagal savo kompetenciją patikrina, ar jo tvarkomose ir koordinuojamose informacinėse sistemose yra duomenų apie šiuos vaikus, ir apie tai informuoja Savivaldybės Švietimo ir sporto skyrių.

19. Telšių rajono savivaldybės administracijos Vaiko gerovės komisija:

19.1. renka ir analizuoja informaciją apie Mokyklos nelankančius vaikus, kitą būtiną informaciją Savivaldybės mero sprendimui priimti dėl vaiko minimalios ar vidutinės priežiūros priemonių taikymo ir (ar) koordinuotai teikiamų švietimo pagalbos, socialinių ir sveikatos priežiūros paslaugų mokiniui ir jo tėvams (globėjams, rūpintojams) ar kitos pagalbos skyrimo;

19.2. teikia siūlymus dėl vaiko minimalios ir vidutinės priežiūros priemonių ir (ar) koordinuotai teikiamų švietimo pagalbos, socialinių ir sveikatos priežiūros paslaugų mokiniui ir jo tėvams (globėjams, rūpintojams) skyrimo;

19.3. koordinuoja Mokyklų Vaiko gerovės komisijų veiklą, socialinio ugdymo, neigiamų socialinių veiksnių prevencijos ir kitų programų įgyvendinimą Mokyklose, institucijų tarpusavio bendradarbiavimą pagalbos mokiniui ir prevencinio darbo srityse, teikia siūlymus dėl Mokyklų Vaiko gerovės komisijų darbo gerinimo.
IV SKYRIUS

BAIGIAMOSIOS NUOSTATOS

20. Duomenų teikėjai ir asmenys, dirbantys su NEMIS, yra atsakingi už duomenų saugos užtikrinimą teisės aktų nustatyta tvarka. Duomenų subjektų teisės įgyvendinamos Lietuvos Respublikos asmens duomenų teisinės apsaugos įstatymo ir kitų teisės aktų nustatyta tvarka.            
__________

Telšių rajono savivaldybės teritorijoje gyvenančių vaikų ir mokinių pamokų lankomumo apskaitos bei mokyklos nelankymo prevencijos tvarkos aprašo

1 priedas

MOKYKLOS PAVADINIMAS ..................................................................................................................................................................................
PAMOKŲ LANKOMUMO APSKAITA 

(vasario 1 d. ir mokslo metų pabaigos duomenimis)

Data

1. Suvestinė:

	
	I–IV KLASĖS
	V–X KLASĖS
	XI–XII KLASĖS

	Mokykla
	Mokinių skaičius
	Iš viso praleista pamokų
	Nepateisintos pamokos
	Tenka nepateisintų pamokų 1 mok.
	Pateisintos pamokos
	Mokinių skaičius
	Iš viso praleista pamokų
	Nepateisintos  pamokos
	Tenka nepateisintų pamokų 1 mok.
	Pateisintos pamokos
	Mokinių skaičius
	Iš viso praleista pamokų
	Nepateisintos pamokos
	Tenka nepateisintų pamokų 1 mok.
	Pateisintos pamokos

	
	
	
	
	
	Dėl ligos


	Dėl kitų priežasčių
	
	
	
	
	Dėl ligos
	Dėl kitų priežasčių
	
	
	
	
	Dėl ligos
	Dėl kitų priežasčių

	Bazinė 

	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 

	Skyrius

	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 

	Iš viso
	
	
	
	
	
	
	
	
	
	
	
	
	
	
	
	
	
	


2. Suvestinė. (Priešmokyklinio ugdymo grupė)

	Priešmokyklinės grupės mokinių skaičius
	Ugdymo dienų skaičius iš viso per metus
	Iš viso praleista ugdymo dienų 
	Nepateisintos ugdymo dienos 
	Tenka vienam vaikui nepateisintų ugdymo dienų
	Pateisinta

	
	
	
	
	
	Dėl ligos
	Dėl kitų priežasčių

	
	
	
	
	
	
	


3. Mokyklos nelankančių vaikų sąrašas*:

	Mokinio vardas, pavardė
	Klasė
	Gimimo data
	Nuo kada blogai lanko
	Nelankymo priežastys
	Priemonės, kurių mokykla ėmėsi mokymosi motyvacijai didinti, pamokų lankomumo situacijai gerinti

	
	
	
	
	
	

	
	
	
	
	
	


*vaikai, kurie per pusmetį be pateisinamos priežasties praleido daugiau kaip 50 procentų pamokų ar ugdymui skirtų valandų pagal privalomojo švietimo programas.

Duomenis pateikė: 

_____________________________

___________________

___________________ 

(Pareigos)


                                               (Parašas)


                 (Vardas, pavardė)

Telšių rajono savivaldybės teritorijoje gyvenančių vaikų ir mokinių pamokų lankomumo apskaitos bei mokyklos nelankymo prevencijos tvarkos aprašo

2 priedas

NEMIS. SAVIVALDYBĖS TERITORIJOJE GYVENANČIŲ NESIMOKANČIŲ VAIKŲ SĄRAŠAS

PAGAL DEKLARUOTĄ GYVENAMĄMĄ VIETĄ IR MOKYKLAI PRISKIRTĄ TERITORIJĄ

..............................................................................................................................................................

(Mokyklos ar seniūnijos pavadinimas)

.......................................

(data)

	Eil. Nr.
	Vaiko vardas, pavardė


	Nustatytos nesimokymo priežastys*
	Faktinė vaiko gyvenamoji vieta (šalis, savivaldybė)
	Informacijos  tikrinimo (pokalbio) data
	Patikrinimą atlikusio asm. vardas, pavardė, pareigos
	Informaciją  pateikusio asmens santykis**  su nesimokančiu vaiku, vardas, pavardė 

	
	
	
	
	
	
	


*nesimokymo priežastys: gyvena užsienyje, gyvena kitoje savivaldybėje, dėl negalios, ligos, dėl gyvenamosios vietos keitimo, neleidžia tėvai, neprivalomas mokslas ir panašiai

** vaiko motina / tėvas, giminaitis (dėdė, teta, močiutė ir panašiai), kaimynas, socialinis darbuotojas, policijos pareigūnas, namo bendrijos pirmininkas ir panašiai.

Mokyklos direktorius                 ............................                                     ...................................

                                                        (Parašas)                                                 (Vardas, pavardė)

Informaciją parengė                       ............................                                     ....................................

                                                          (Parašas)                                                (Vardas, pavardė)


_1455538619.doc
[image: image1.png]






